Fernanda Tollemeto

Fernanda Tollemeto (Nardò, 16 zùgno 1943) a l'é 'n'artista, mozaicista e scultrice italiànn-a.

 Biografia 
Fernanda Tollemeto a l'é nasciûa a Nardò a-i 16 de zûgno do 1943 e visciûa into Salénto scin'a-o 1959, dond'a l'à frequentòu l'Institûto d'Àrte de Lécce e dòppo, aprêuvo a sò seu ch'a s'êa trasferîa a Rómma pe studiâ mêxìnn-a, a s'é inscrîta a l'Institûto Statâle d'Arte de Rómma e a l'à precedûo de quarche anno a definitîva traslocaçión de tùtta a sò famìggiaIntervista a l'artista fæta da Alessandra Manieri, in: "Il Mosaico di Fernanda Tollemeto - la libertà dell'innovazione, il crepitio e lo scintillio della spiritualità e della speranza.", Universcitæ di stûdi La Sapienza de Romma, facoltæ de Scénse Umanistiche, Relatô Prof. Claudio Zambianchi, 2005.
Scìn da sùbito a l’à manifestòu l'interèsse pò-u mozàico e a n'à aprofondîo o stùdio co-o frequentâ o prìmmo di córsci institoîi e tegnûi a Parìggi a-a fìn di anni '50 da-o méistro Gino Severini e co-o Ricardo Licata: into gîo parigìn a l'à incontròu i ciù conosciûi artìsti de quélli ténpi into gîo artìstico e leterâio.
Da-o 1961 a-o 1965 a l'à frequentòu l'Académia de Bèlle Arte de Rómma, e a l'à studiòu Stöia de l'Arte comm'alêva do Mario Rivosecchi e do Ferdinando Bologna e a s'é diplomâ co-o màscimo di vôti e con löde in Scultûa, sott'a-a goìdda do scultô Pericle Fazzini e, cómme têxi de làorea, a l'à portòu "O mozàico do Nîlo de Palestrìnn-a". 

 Ativitæ profescionâle 
Abilitâ a l'insegnaménto de "Diségno e Stöia de l'Àrte", a l'à insegnòu da-o 1962 a-o 1983 inte tante Schêue Médie, Licêi, Institûti profescionâli e artìstichi de Rómma e do Làçio; da-o 1983 a-o 2000 a l'à insegnòu Disciplìnn-e Artìstiche e Stöia de l'Àrte inte l'Universcitæ Sperimentâle Decentrâ e inte l'Universcitæ Provinsâ pi-a Tèrsa Etæ de Rómma. A l'é stæta Prescidénte inte tante Comiscioìn d'Ezàmme de Stâto e ménbro de Comiscioìn giudicànti pe Concórsci pùblichi pe tìtoli e ezàmmi tra o 1979 e o 1989.

 Ativitæ artìstica 
A produçión artìstica da Tollemeto a coménsa into 1958 M. Cennamo, Arte Oggi - Antologia d'arte Contemporanea 1976, Edizioni Romane d'Arte S.p.A., Romma, p. 383Archivio storico degli artisti d'Italia - '900, Vol. 12 A-Z, I.E.D.A. Istituto Editoriale d'Arte srl Milano, 1975, p. 238: da-o méistro Gino Severini a l'inprénde o concétto rivoluçionâio, rigoàrdo a-a tradiçión do mozàico da sécoli consolidâ, de fâ in cangio 'na persónn-a sôla do progetìsta do travàggio (ròllo do pictor imaginarius) e do realizatô do travàggio (ròllo do pictor musivarius)Casa Editrice Online, artìcolo do 9 de agosto 2021 in sce https://casaeditriceonline.it/349/fernanda-tollemeto/Paese Sera, 18 arvî 1973, L'arte musiva di Tollemeto. Da-a scitoaçión stòrico-artìstica do Nêuveçénto nasce o sò destàcco da-a raprezentaçión scinbòlica do sogètto, ch'o no l'é ciù imitaçión reâ ò ritræto ma ciufîto 'na riçèrca pe provocâ 'n'emosción in chi amîa o travàggio, comunicàndo atravèrso e sensaçioìn che de figûe astræte aregòrdanIl Secolo d'Italia, 26 de zùgno do 1974, p. 3, inta rùbrica La vita delle arti - Mostre e artisti correnti, articolo di Luigi Tallarico dal titolo Il talento musivo di Tollemeto. Chi l'é inportànte a mescciûa de coî e i inbàtti e-e fórme mæxime di tascélli de Muràn, di quæ l'artìsta a l'abandónn-a ògni princìpio de regolaritæ: o sò avixinaménto a-a ténica do mozàico o l'é do tùtto nêuvo, e defæti lê a no se lìmita a dêuviâ i tascélli do mozàico cementæ inta malta, ma inti anni a gh'azónze materiâli de lóngo ciù despægi cómme menìssi de schêuggio e avànsi de fàbriche de véddri artìstiche de Muràn, e co-o sfrutâ a lûxe naturâle ò artifiçiâle ch'a vén da-o derê do mozàico, che de spésso o divénta 'na scultûa a træ dimenscioìnArticolo do Giorgio Blanco inta Rivista Riscoperta del Mosaico, Anno II n. 4, avrì 1998, pp. 24-29, Sydaco Editrice srl Roma. 

A dêuvia prîe vulcàniche ascì (òscidiànn-e, prîe prìmixe, zìmme), ænn-e de spiâge de vàrie localitæ de mâ e de dezèrti, e ascì lamêe e spêgi che riflètan l'inmàgine do vixitatô, lûxe e rexisténse elétriche che dàn efètti vixîvi e che se peu tocâ, che tìan a mêzo o spetatô. I spàççi vêui ascì creæ tra i tascélli són 'na sò inovaçión da-a quæ vén l'agetîvo "tollemetiano" riferîo a-o sò stîle inti scrîti di crìtichi d'arte. Inta sò ativitæ sperimentâle de riçèrca artìstica, inti ànni '80 a l'à fondòu l'asociaçión "Mosaico Oggi" (Mozàico Ancheu) e a "Museo Mosaico Oggi-Fondazione Fernanda Tollemeto”. I sò mozàichi, che raprezéntan galàçie, pertûxi néigri, mùxiche, poexîe e ritræti ìntimi de personàggi, són raxón de stùdio into camìn de formaçión artìstica e són stæti l'argoménto de dötræ têxi de làoreaErica Gallassi, Mosaico contemporaneo sperimentale, Académia de belle Arti de Romma, Relatô: Prof.ssa Margareth Dorigatti, 2006.

 Riconosciménti 
O Gino Severini o gh'à dæto into 1972 a direçión artìstica da refæta di sò mozàichi into Palàçio de l'Espoxiçión Universâle de Rómma (EUR)Il Messaggero, 4 de agósto do 1972, p. 3, Artisti alla ribalta: Fernanda Tollemeto.
O poêta Giuseppe Ungaretti o l’à invitâ into 1964 a parteçipâ a-a Quadrienâle IX de Rómma.
L'Alberto Moravia, òspite de 'na móstra personâle de l'artìsta a Rómma, inte l'Arvî do 1973, o l'à descrîto a capaçitæ da Tollemeto de “sentî e trasmétte co-i sò mozàichi atravèrso a strània unión “mozàico-poexîa”.
O Carlo Levi o gh'à dæto publicaménte a medàggia d'öo do Prescidénte da Repùblica into novénbre do 1973 Fòto publicâ inta p. 383 do libbro de M. Cennamo Arte Oggi - Antologia d'arte Contemporanea 1976, Edizioni Romane d'Arte S.p.A. (Prémio “Çitæ Etèrna”, Galerîa Naçionâle d’Àrte, 11/11/1973), co-o riconóscighe 'na “libertæ esprescîva ch'a renêuva l'antîga ténica do mozàico”
Into 2003 l'ANFACI (scindacâto di prefetti) e a SSAI (Scheua do ministêro de l'interno) gh’àn domandòu di sò travàggi pe regalâli (in particolâ a "Stêle 2002"Fernanda Tollemeto - un racconto di pietre e colori, testo de l'Alessandra Manieri, a cûa da Luisa Decorti, stampòu da Editrice Salentina, Galatina (Lecce), dexénbre 2008) inte quello anno a-o Prescidénte da Repùblica Carlo Azeglio Ciampi, a-o Prescidénte do Conséggio di Minìstri Silvio Berlusconi e a-o Minìstro de l’Intèrno Giuseppe Pisanu.

 Galerîa d'inmàgine 

 Òpere vixìbili a-o pûblico 
 Ministêro da Pûblica Instruçión (Romma 1964)
 Roosevelt Hotel (USA, New York 1974)
 Dom Drusbij (Mosca 1975)
 Pinacotêca de S. Màia a brùnn-a e Arcivescovâdo (Napoli 1975)
 Muzêo d’Arte Sâcra (Bagnoregio 1976)
 Fondazione Rèpaci (Reggio Calabria 1978)
 Giardini Miri (Porto Cesareo 1979)
 Banca d’Italia (Romma 1981)
 Comûn de Martano (Lecce 1984)
 Gexa de San Damaso, (Romma 1984)
 Institûto de Cultûa Italiàn a Bruxelles (Belgio 1986)
 Institûto de Cultûa e Pinacotêca de Abbaye de Forest (Belgio 1986)
 Les salles du Club Les Colombes de Hammamet (Tunixia 1987)
 Pinacotêca de Saponara (Mescinn-a 1989)
 Palasso di Notai in Via dei Gracchi (Romma 1989)
 Hotel Monteverde (Romma 1990)
 Athena Medica e C.F.R. (Romma 1990)
 Fondazione Parisi di Maccagno (Varese 1990)
 Pinacotêca cìvica de Stamford (USA, Connecticut 1992)
 Muzeo de scultûa (Fregene 1993)
 Banca CRT (Romma 1994)
 Villa Marignoli (Romma 1994)
 Gexa da Sacra Famiggia (Rómma), (Romma 1994)
 Muzeo de Arti (Cina, Pechin 1995)
 Memorial Garden de McAllen (Texas 1997)
 Moody Medical Library de Galveston (USA, University of Texas 1998)
 Scuola Superiore Amministrazione dell'Interno, SSAI (Romma 1998) 
 Tilburg (Olanda 2000) 
 Trevignano RomanoMozàico sotta l'arco medievâle pe intrâ into céntro stòrico (2002)
 Gexa de Santa Màia do Carmelo, Romma
 Gexa de Santa Màia in Domnica a-a Navicella, Romma

 Nòtte 

 Bibliografia 
 Fernanda Tollemeto: da-i 9 a-i 21 avrì 1973 Romma : Galleria Della Pigna, 1973 Monografia - Testo a stampa [IT\ICCU\IEI\0287692]
 The Fifth A.I.M.C. Biennial conference and Exhibition, Alexandria, 1996
 Mosaico oggi: Fernanda Tollemeto [S.l. : s.n.], stampa 1997 (Romma : Stilgraf) Monografia - Testo a stampa [IT\ICCU\BVE\0157230]]
 Mosaico oggi - Fernanda Tollemeto, Romma 1997, Stilgraf San Paolo Tipografica Editoriale
 P. Fischer, Mosaico-Arte contemporanea sconosciuta diffusa in tutto il mondo e all'altezza dei tempi, in Scuola di mosaico e di mosaici, Catàlogo da móstra a Spilimbergo, 1998
 Premio Paola e Lucia Molin: 10. ediçion - 2004 : trasparenze: dentro la scultura : Oki Izumi, Rodica Tanasescu, Fernanda Tollemeto : Piove di Sacco (Padova), Centro Piovese d'arte e cultura, 7-21 marso 2004 / segnalazioni e testi critici di Rossella Delaidini, Giorgio Segato [S.l.] : Gruppo Artisti della Saccisica, stampa 2004 Monografia - Testo a stampa [IT\ICCU\VEA\0983318]
 Fernanda Tollemeto - Un racconto di pietre e colori, de A. Manieri, a cûa de L. Decorti, Galatina (LE) 2008, Editrice Salentina
 I mosaici di Fernanda Tollemeto - Casa editrice online, Cultura, 27 seténbre 2010
 L'opera musiva di Fernanda Tollemeto – Orodedeoro
 Fernanda Tollemeto - Mosaico Ravenna
 Museo Mosaico Oggi - Fondazione Fernanda Tollemeto | itinari
 AA.VV., Il mosaico. Storia e tecnica, S. Di Fraia Editore
 Bertelli, Briganti, Storia dell'Arte italiana, Electa-Mondadori
 VII Congresso AIMC, Vent'anni di attività AIMC per il mosaico contemporaneo, CNR-IRTEC Faenza Ravenna
 De Vecchi, Cerchiari, Arte nel tempo, Bompiani
 Isotta Fiorentini Roncuzzi, Il Mosaico. Materiali e tecniche dalle origini a oggi, Longo Editore Ravenna
 M. Farneti, Glossario tecnico-storico del mosaico., Longo Editore Ravenna
 Henri Lavagne, Il mosaico attraverso i secoli, Longo Editore Ravenna
 A. Pica, Dagli stili storici al moderno, in Carlo Bertelli (a cûa de) Il Mosaico, Arnoldo Mondadori Editore

 Conligamenti esterni





Categorîa:Biografìe